stanford-oval/wikipedia huggingface dataset:
Legion (televisiosarja)
Tuotanto > Roolijako

Tammikuussa 2016 Rachel Keller valittiin sarjan naispääosan esittäjäksi tehtyään läpimurtoroolinsa Fargossa. Helmikuun alussa Dan Stevens valittiin näyttelemään David Halleria, Aubrey Plaza Davidin ystävää Lenny Buskeria ja Jean Smart Davidin terapeuttia, Melanie Birdia. Samalla Kellerin roolihahmon nimeksi paljastettiin Syd Barrett. Saman kuukauden aikana Jeremie Harris valittiin näyttelemään Birdin alaisiin kuuluvaa Ptonomy Wallacea, ja Amber Midthunder savantia nimeltä Kerry Loudermilk. Maaliskuussa Katie Aselton valittiin näyttelemään Amy Halleria, Davidin adoptiosiskoa. Toukokuussa 2016 Legionille tilattiin kokonainen tuotantokausi ja Bill Irwin liittyi näyttelijäkaartiin tiedemies Cary Loudermilkin roolissa.
Hawley julkisti lokakuussa 2016, että Jemaine Clement esiintyisi sarjassa toistuvana näyttelijänä, roolihahmonaan Oliver Bird, Melanien aviomies. Muita toistuvina näyttelijöinä sarjassa ovat Divisioona 3:n jäsentä näyttelevä David Selby, Davidin ex-tyttöstävää Phillya näyttelevä Ellie Araiza, keltasilmäisenä demonina aluksi esiintynyttä Amahl Faroukia / Varjokuningasta näyttelevä Quinton Boisclair, sekä Walteria / Silmää ja tohtori Poolea näyttelevät Mackenzie Gray ja Scott Lawrence. Heinäkuussa 2017 Hawley paljasti Taghmaouin olevan osa toisen tuotantokauden näyttelijäkaartia, näytellen Varjokuninkaan todellista olomuotoa. Mutta marraskuussa ilmoitettiin, ettei Taghmaoui ollut enää kiinnitettynä rooliin. Tammikuussa 2018 FX paljasti valinneensa uudeksi näyttelijäksi Navid Negahbanin. Kolmannella tuotantokaudella Lauren Tsai liittyi näyttelijäkartiin Switchin, ”David Hallerin suunnitelman avaimena toimivan nuoren mutantin”, roolissa.
Lisäksi Hawley kertoi Charles Xavierin, joka on sarjakuvissa Davidin biologinen isä ja jota ovat X-Men -elokuvissa näytelleet Patrick Stewart ja James McAvoy, tulevan ”luultavasti” esiintymään sarjassa. Tammikuussa 2017 tuottaja Lauren Shuler Donner sanoi sarjan tulevan ehdottomasti käsittelemään David Hallerin Charles Xavierin välistä yhteyttä, mutta sanoi, että Stewart tai McAvoy eivät kumpikaan tulisi näyttelemään hahmoa. Hawley vahvisti, ettei hahmon oltu suunniteltu esiintyvän ensimmäisellä tuotantokaudella ja että syy siihen miksi elokuvanäyttelijän on epätodennäköistä palata rooliinsa oli ”Joutunuisit maksamaan heille niin paljon rahaa ... elokuvarahaa muilla välineillä.” Maaliskuussa Stewart ilmaisi halunsa esiintyä sarjassa, vaikka tunsi roolinsa X-Men -elokuvassa Logan olevan ”täydelliset jäähyväiset” hahmon näyttelemiselle. Helmikuussa 2019 kerrottiin, että nuori Charles Xavier tulee lopulta tekemään fyysisen esiintymisen kolmannella tuotantokaudella, Harry Lloydin näyttelemänä. Lisäksi Stephanie Corneliussen valittiin näyttelemään nuorta versiota Gabrielle Hallerista, Davidin äidistä.
Aiheesta muualla

Legion Internet Movie Databasessa (englanniksi)
Sarjan luoja Noah Hawley pyrki luomaan aivan uudenlaisen supersankarifiktion.
Joni Hildén

Joni Hildén (s. 11. helmikuuta 1981) on suomalainen toimittaja, urheilun taustatoimija ja poliitikko. Hänellä on vuosien kokemus suomalaisesta seuratoiminnasta, ja hän on ollut mukana niin jääpallossa kuin salibandyssa. Hildén oli ehdolla kevään 2017 kuntavaaleissa Sosialidemokraattien ehdokkaana Vantaalla.
Hildén on edustanut salibandyseura Tikkurilan Tiikereitä vuodesta 2002 lähtien ja toiminut seurassa niin juniorivalmentajana kuin edustusjoukkueen joukkueenjohtajana. Lisäksi hän on toiminut seuran tiedottajana. Hänen ääntänsä on voinut kuulla Tiikereiden miesten ja naisten kotiotteluissa vuosien varrella, kun hän on toiminut seuran kuuluttajana. Tiikereiden lisäksi hän on salibandyssa edustanut Ylhästä ja AC HaKia. Hän toimi salibandyseura EräViikinkien tiedottajana.
Jääpallossa Hildén on toiminut vuodesta 2009 lähtien HIFK:n tapahtumajohtajana ja tiedottajana. Lisäksi Joni Hildén loi yhdessä Pasi Virtasen kanssa HIFK-Bandy TV:n. Ensimmäinen Bandy-TV:n lähetys nähtiin lokakuussa 2009 Ruotsissa pelatusta jääpallon Maailman Cupista. Hildén on toiminut selostajana HIFK-Bandyn vierasotteluissa, ja on tehnyt freelancerperiaatteella urheiluselostuksia useille tahoille, muun muassa Elisalle. HIFK-Bandyn tiedottajana Hildén on ehtinyt saavuttaa kolme Suomen mestaruutta ja yhden SM-pronssin. Jääpalloliitto palkitsi Hildénin yhdessä Virtasen kanssa Vuoden mediateosta vuonna 2011.
Hildén oli verkkosivusto Sportin Maailman päätoimittaja. sen perustamisesta lähtien kesäkuuhun 2022. Lisäksi hän on työskennellyt Salibandyareenan toimittajana.
Jossu

| ”Jossu” Cheek mukana Jukka Poika |
| --- | --- | --- |

Singlen tiedot
 Albumilta: Kuka muu muka
 Julkaistu: 31. toukokuuta 2013
 Tuottaja(t): DJ RZY
 Tyylilaji: rap, pop
 Kesto: 03.12
 Levy-yhtiö: Liiga Music Oy
Cheekin muut singlet
| ”Kyyneleet” 2013 | ”Jossu” 2013 | ”Timantit on ikuisia” 2013 |
Jukka Pojan muut singlet
| ”Pelimies” 2013 | ”Jossu” 2013 | ”Laineet” 2013 |
"Jossu" on rap-artisti Cheekin ensimmäinen single hänen kahdeksannelta studioalbumiltaan Kuka muu muka. Kappale sai ensisoittonsa YleX:llä 31. toukokuuta 2013, ja se julkaistiin musiikkivideona päivää myöhemmin. Kappaleella vierailee reggaeartisti Jukka Poika, ja se sisältää samplen Taikapeili-yhtyeen kappaleesta "Jos sulla on toinen". "Jossu" on myös vuoden 2013 virallinen kesäkumikappale. Kappale nousi myös Suomen virallisen singlelistan, Latauslistan ja Finnish Dance Chartin ensimmäiselle sijalle. Kappale on noussut myös Suomen Spotifyn kuunnelluimmaksi kappaleeksi.
Arvostelu

Suursuosiostaan huolimatta kappale sai osakseen myös kritiikkiä. Kappaletta arvosteltiin muun muassa blogikirjoituksessa, jossa sen kerrottiin lietsovan kielteisiä asenteita naisten seksuaalisuutta kohtaan. Kappale on herättänyt ristiriitaisia mielipiteitä myös YouTubessa ja Facebookissa.
Kappaleet

Jossu (mukana Jukka Poika) – 3.12
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 1 
Finnish Dance Chart: 1
Juha Huhta

Juha Huhta on suomalainen lentopalloilija, joka siirtyi keväällä 2012 pelaamaan Vaasan Kiistoon Lentopallon 1-sarjaan. 
Kaudella 2007–2008 Huhta pelasi SM-liigassa Raision Loimun riveissä. Huhta pelasi siellä ensimmäistä kauttaan keskitorjujana. Aiemmin hän oli pelannut SM-liigassa passarina Loimun, Muuramen Lentopallon ja Vaasan Kiiston riveissä.
Huhta toimi Loimussa passarina ja kapteenina kaudella 2004–2005, jolloin Loimu voitti Suomen Cupin mestaruuden.
Jovanka Broz

Jovanka Broz vuonna 1970.
Jovanka Broz (o.s. Budisavljević; 7. joulukuuta 1924 Jugoslavia – 20. lokakuuta 2013 Belgrad, Serbia) oli jugoslavialainen partisaani ja Jugoslavian presidenttinä toimineen Josip Broz Titon puoliso. Jovanka Broz oli kotoisin nykyisen Kroatian alueelta, mutta etnisyydeltään serbi.
Elämänvaiheet

Jovanka Budisavljević syntyi työläisperheeseen Jugoslavian kuningaskuntaan tuolloin kuuluneessa Kroatiassa lähellä Bosnian rajaa. Saksan miehitettyä Jugoslavian nuori Budisavljević liittyi kommunistien partisaanijoukkoihin vuonna 1942 ja osallistui sissisodankäyntiin. Erään italialaista vartioasemaa vastaan tehdyn iskun jälkeen hänen yksiköstään jäi henkiin hänen lisäkseen vain kolme muuta. Sairastuttuaan pilkkukuumeeseen hänet tuotiin partisaanien päämajan yhteydessä toimineeseen sotasairaalaan. Hän kohtasi partisaanikomentaja Josep Broz ”Titon” ensi kerran vuonna 1944. Tito kohosi sodan jälkeen Jugoslavian pääministeriksi ja Jovankasta tuli virkailija hänen kansliassaan. He menivät naimisiin huhtikuussa 1952, jolloin Jovanka kotiutettiin armeijasta majurina. Avioparilla oli ikäeroa 32 vuotta ja Tito oli ollut naimisissa jo kahdesti. Avioliitto julkistettiin muutaman kuukauden viiveellä. Titosta tuli 1953 Jugoslavian presidentti.
Jovanka Broz osallistui usein miehensä valtiovierailuihin. Ulkomaisissa arvioissa häntä pidettiin edustavana, viehättävänä ja eloisana. Hänet tunnettiin kommunistisen Itä-Euroopan tyylikkäimpänä ensimmäisenä naisena. Hän ei pyrkinyt sekaantumaan maansa päätöksentekoon ja keskittyi pääasiassa edustusvaimon rooliin sekä emännöimään presidentin palatseja. Mentyään naimisiin Jovanka myös suoritti loppuun keskenjääneet kouluopintonsa ja opiskeli taidetta ja kirjallisuutta Belgradin yliopistossa. Hänen katsottiin innoittaneen naisia vaatimaan oikeuksiaan. Jovanka ja Josip eivät saaneet yhteisiä lapsia, mutta perheeseen kuului lapsia Josipin aiemmista avioliitoista. Pari eli vuodesta 1977 asumuserossa.
Josip Tito kuoli vuonna 1980, jolloin hänen omaisuutensa takavarikoitiin valtiolle. Titon perheelle jäi perinnöksi vain vähäinen henkilökohtainen irtaimisto ja tekijänoikeudet hänen kirjoihinsa. Jovanka ei esiintynyt julkisuudessa miehensä hautajaisten jälkeen. Hän eli Belgradissa nauttien suhteellisen vaatimatonta eläkettä. Hänen tilanteensa heikkeni kommunismin kaaduttua. Slobodan Miloševićin presidenttikaudella hän joutui elämään käytännössä kotiarestissa ja jatkuvan vartioinnin alaisena. Miloševićin syrjäyttämisen jälkeen Jovanka Brozin tilanne helpottui hieman. Serbian hallitus kunnosti vuonna 2006 hänen huonokuntoisen kotitalonsa ja vuonna 2009 hänen takavarikoitu henkilöllisyystodistuksensa palautettiin ja hänelle myönnettiin passi. Hän kuoli sydänkohtaukseen belgradilaisessa sairaalassa 88-vuotiaana vuonna 2013. Serbia järjesti hänelle valtiolliset hautajaiset.
Aiheesta muualla

Kuvia tai muita tiedostoja aiheesta Jovanka Broz Wikimedia Commonsissa
Nuoruudenkuva Jovanka Brozista sotilasunivormussa.
John Rutsey

John Howard Rutsey (23. heinäkuuta 1952 – 11. toukokuuta 2008) oli kanadalainen rumpali, joka oli kanadalaisen Rush-yhtyeen perustajajäsen yhdessä Alex Lifesonin ja Geddy Leen kanssa. John Rutsey esiintyi yhtyeen ensialbumilla ja jätti yhtyeen vuonna 1974 musiikillisten näkemyserojen ja terveysongelmien (tyypin 1 diabetes) takia. Hänet korvasi Neil Peart. Rutseyn diabeteksen arvellaan vaikuttaneen siihen että hän kuoli sydänkohtaukseen vuonna 2008. Rutseyn kommentteja kuullaan 2010 ilmestyneessä dokumentissa Rush: Beyond the Lighted Stage, ja DVD-julkaisu sisältää kaksi Rushin esitystä hänen soittaessa rumpuja.
Elämäkerta > Yksityiselämä

Rutseylla oli kaksi veljestä, vanhempi, Bill, ja baseball-kirjailija Mike. Hänen isänsä, Howard Rutsey, oli rikostoimittajana Toronto Telegram-lehdessä ja kuoli sydänkohtaukseen. John asui kotona Eva-äitinsä kanssa ja kävi St. Paschals -koulua. Toisin Kuin Geddy Lee ja Alex Lifeson, jotka ihailivat sellaisia yhtyeitä kuin Pink Floyd ja Genesis, Rutsey piti enemmän Bad Companysta.
Elämäkerta > Rushin perustaminen

Vuonna 1963 Rutsey tutustui Lifesoniin opiskellessaan St. Paschals koulussa. Rutsey pelasi jääkiekkoa hänen kanssaan kadulla. Molemmat olivat kiinnostuneita musiikista, ja he päättivät perustaa bändin. He muodostivat 'The Projection' bändin yhdessä Bill Fitzgeraldin ja "Doc" Cooper kanssa.
Ian Grandy muistelee: "John oli mies joka patisti kaikkia harjoittelemaan ja joka piti itseään rokkarina. Olen sanonut sen ennenkin ja sanon sen uudelleen: "Rush"ia ei olisi ollut ilman Johnia... Joka tapauksessa Johnin johdolla kavereista tuli "glam-rokkareita", joilla oli todella räikeät takit ja housut sekä kahdeksan tuumaa korkeat saappaat. Kerran juteltiin Gasworksin klubilla ja sanoin, 'eikö me oltu saman mittaisia (173 cm)?' Hän nauroi ja sanoi, 'No, ehkä kauan sitten!'"
Rutseyn veli Bill ehdotti yhtyeelle nimeksi "Rush" erään tapaamisen aikana Rutsey kellarissa.
Elämäkerta > Ura

Pian yhtyeen perustamisen jälkeen siitä erosi Jeff Jones ja pian myös nykyinen basisti ja vokalisti Geddy Lee. Näinä alkuvuosina Rutsey soitti "Not Fade Away"/"You Can't Fight It" singlellä sekä ensialbumilla.
Lee ja Lifeson ovat kumpikin myöntäneet, että ensialbumin äänitysten ja säveltämisen aikana Rutsey sai olla pääasiallisena laulujen sanoittajana. Kun tuli aika aloittaa levytykset, hän ei kuitenkaan tehnyt sanoituksia. Haastatteluissa Lee ja Lifeson ovat todenneet, että Rutsey oli tyytymätön sanoituksiinsa ja oli repineet ne. Lee kirjoitti hätäisesti sanat kaikkiin kappaleisiin ennen kuin lauluosuudet tallennettiin.
Rushin julkaistua ensialbuminsa Rutsey erosi yhtyeestä musiikillisten näkemyserojen ja terveysongelmiensa takia. Hänen juomisensa olisi voinut aiheuttaa mahdollisia ongelmia pitkillä kiertueilla. Rutsey esiintyi viimeisen kerran yhtyeen kanssa 25. heinäkuuta 1974. Paikka oli Centennial Hall Lontoossa, Ontariossa. Hänen tilalleen otettiin Neil Peart.
Elämäkerta > Myöhemmin elämässä

Lifeson sanoi vuonna 1989 haastattelussa, että hän oli tavannut Rutseyn vielä usein, ja yhtyeen jälkeen tämä oli aloittanut kehonrakennuksen. Lifeson jatkoi: "Hän kilpaili amatööritasolla jonkin aikaa, mutta hän treenaa edelleen, ja minä treenaan hänen kanssaan pari kertaa viikossa paikallisella kuntosalilla täällä Torontossa."lähde tarkemmin? Vuonna 2005 Lifeson sanoi, ettei ollut tavannut Rutseyta noin vuodesta 1990.
Elämäkerta > Kuolema

Rutsey kuoli 11. toukokuuta 2008 nukkuessaan todennäköisesti sydänkohtaukseen. Rutseyn perhe halusi pitää hautajaiset yksityisasiana, vaikka lahjoitukset lähetetään Juvenile Diabetes Research Foundationille Markham, Ontario.
Jälkimaine

Rutseyn kuoleman jälkeen Lee ja Lifeson julkaisivat lausunnon: "Muistomme Rushin alkuvuosista, Johnin vielä ollessa bändissä, ovat meille hyvin rakkaita. Vuodet teini-ikäisinä, kun haaveilimme eräänä päivänä tekevämme mitä nyt teemme vuosikymmeniä myöhemmin, ovat erityisiä. Vaikkakin tiemme erosivat monta vuotta sitten, hymyilemme tänään ajatellessamme niitä jännittäviä aikoja ja muistellessamme Johnin mahtavaa huumorintajua ja täydellistä ajoitusta. Häntä tulevat kaipaamaan syvästi kaikki, joita hän kosketti."
Rutseyn osa yhtyeen varhaisessa historiassa on tunnustettu vuoden 2010 dokumentissa Rush: Beyond the Lighted Stage. Rutseyn kommentteja kuullaan dokumentissa, ja DVD-julkaisu sisältää kaksi Rushin esitystä hänen soittaessa rumpuja.
Rutsey on haudattu Torontoon Mount Pleasant Cemetery -hautausmaalle.
Jussi Harjula

Johannes (Jussi) Harjula, sukunimi vuoteen 1921 Harakka (6. kesäkuuta 1898 Kirvu – 6. helmikuuta 1960) oli suomalainen päätoimittaja.
Harjulan vanhemmat olivat maanviljelijä Juho Harakka ja Anna Verta. Hän kävi kansanopiston 1918 sekä maamieskoulun.
Harjula oli Maakansa-lehden toimitussihteerinä 1925–1940, Pohjolan Sanomain toimitussihteerinä 1940, Itä-Savo-lehden päätoimittajana 1940–1942, Karjalan Sanomain toimitussihteerinä 1943–1944, Käkisalmen Sanomain päätoimittajana 1944 sekä viimeksi Etelä-Saimaa-lehdessä toimitussihteerinä 1944–1949 ja päätoimittajana 1950–1960. Hän oli Kirvun kunnanvaltuuston jäsen 1923–1925 ja Lappeenrannan kaupunginvaltuuston jäsen vuodesta 1948.
Harjula oli naimisissa vuodesta 1945 Irja Kerttu Peltuen (aik. Bagge) kanssa.
Teoksia

Näveri Mikko heitäip miljonääriks : 1-näytöksinen huvinäytelmä. Etelä-Saimaan paperikauppa, Lappeenranta 1956
Jovan Ristić

Jovan Ristić 1904.
Jovan Ristić (serb. Јован Ристић; 16. tammikuuta (J: 4. tammikuuta) 1831 Kragujevac – 4. syyskuuta (J: 23. elokuuta) 1899 Belgrad) oli serbialainen valtiomies. Hän vaikutti kansalliskokouksen sihteerinä huomattavasti Obrenovićien kutsumiseen takaisin 1858. Ollessaan lähettiläänä Konstantinopolissa Ristić sai aikaan, että turkkilaiset sotajoukot lähtivät Belgradista ja muista Serbian linnoituksista. Hän oli useaan otteeseen pääministerinä, viimeksi 1887. Hän oli holhoojahallituksen jäsen 1868–1872 ja 1889–1893 ja Serbian edustaja 1878 Berliinin kongressissa. Hän julkaisi Serbian historiaa ja kirjallisuutta käsitteleviä teoksia saksaksi ja serbiaksi.
Teokset

Kurze Charakteristik des geistigen und sittlichen Zustandes von Serbien (1851)
Die neuere Litteratur der Serben (1852).
Aiheesta muualla

Kuvia tai muita tiedostoja aiheesta Jovan Ristić Wikimedia Commonsissa
Juha Suominen (kasvitieteilijä)

Juha Kaarlo Kalervo Suominen (23. helmikuuta 1936 Helsinki – 5. tammikuuta 2020 Karkku) oli suomalainen kasvitieteilijä. Hän syntyi 1936 Helsingissä, mutta muutti pian syntymänsä jälkeen Vaasaan. Hänen kiinnostuksensa luontoon heräsi jo kouluaikana. Hän kirjoitti ylioppilaaksi 1955, jonka jälkeen hän opiskeli Turun yliopistossa biologisia aineita. Hän teki pro gradu -tutkielman nimeltä Pöytyän pitäjän putkilokasvisto, joka julkaistiin Turun yliopistossa 1959. Tuolloin Suomisesta tuli filosofian kandidaatti. Hieman myöhemmin hän oli assistenttina ja amanuenssina Helsingin yliopiston kasvitieteellisessä laitoksessa. Myöhemmin hän julkaisi lisensiaattityönä julkaisun Satakunnan kasvistosta sekä sen aluejaosta ja levinneisyysryhmistä ja väitöskirjana julkaisun The plant cover of Finnish railway embankments and the ecology of their species. Hänen uransa merkittävimpiä töitä olivat kasvistotutkimus, erityisesti floristiikka ja kasvistokartoitus. Hänen kasvistokartoituksensa ulottuivat kaikkialle Eurooppaan. Hän oli vaikuttamassa myös Suomen maakuntakasvien valinnassa 1982, Retkeilykasvion julkaisussa 1980-luvun alussa ja Lutukka-lehden perustamisessa 1985.
Jääkahvi

Jääkahvia lasissa
Jääkahvi on kylmänä nautittava kahvijuoma. Jääkahvi voidaan valmistaa murukahviin tai tavalliseen kuuma- tai kylmäuutettuun kahvijauheeseen. Jääkahvin valmistukseen voidaan käyttää tehosekoitinta, jolloin siitä tulee vaahtomaisempaa. Jääkahvi tarjoillaan yleensä runsaiden jääpalojen ja maidon kera. Maustamiseen voi käyttää myös makusiirappeja, kuten agavesiirappia.
Jotta jääkahvi pysyisi mahdollisimman kylmänä, niin se nautitaan heti valmistamisen jälkeen. Liiallinen jäähdyttäminen heikentää kahvin aromeita.
Aiheesta muualla

Kuvia tai muita tiedostoja aiheesta Jääkahvi Wikimedia Commonsissa
Juha Vidgrén

Juha Vidgrén (s. 1970) on Ponsse Oy:n suurin omistaja. Hän on Ponssen hallituksen jäsen, vastuualueenaan henkilöstö- ja yhteiskuntasuhteet. Hän toimi vuodesta 2010 vuoteen 2020 yhtiön hallituksen puheenjohtajana. Hän on koulutukseltaan opettaja, Oulun yliopistosta valmistunut kasvatustieteen maisteri.
Vidgrénillä on veljiensä kanssa ravitalli Einari Vidgrén Oy, jossa on 15 ravihevosta, siitostammoja ja varsoja. Sen menestynein hevonen on Bowlin For Dollars.
Juha Lehtola

| Juha Lehtola |
| --- | --- |

Henkilötiedot
Syntynyt: 3. kesäkuuta 1966 (ikä 58) Tampere
Ammatti:  elokuvakäsikirjoittaja, elokuvaohjaaja
Aiheesta muualla
IMDb 
Elonet
Juha Erkka Veikka Lehtola (s. 3. kesäkuuta 1966 Tampere) on suomalainen teatteri- ja elokuvaohjaaja sekä käsikirjoittaja.
Lehtola aloitti uransa käsikirjoittajana televisioelokuvalla Paratiisin kahleissa (1989). Sen jälkeen hän on käsikirjoittanut erityisesti Matti Ijäksen ohjaamia elokuvia kuten Johanneksen leipäpuu (1993) ja Pala valkoista marmoria (1998). Lehtolan käsikirjoittama, ohjaama ja kuvaama lyhyt televisiodokumentti Suomalainen elokuvaohjaaja: Matti Ijäs esitettiin 2010 Yle Teemalla.
Teatteriin Lehtola on kirjoittanut muun muassa näytelmän Loppuun asti lystikkäät, jota esitettiin Tampereen Työväen Teatterissa syksyllä 2007.
Lehtolan ensimmäinen elokuvaohjaus oli televisiolle tuotettu, Venla-palkittu Nainen kedolla (2003), jonka hän itse myös käsikirjoitti. Lehtolan ohjaama kolmiosainen televisiosarja Rakkauden nälkä (2007) perustui Matti Yrjänä Joensuun rikosromaaniin Harjunpää ja rakkauden nälkä (1993).
Elokuussa 2014 ensi-iltaan tuli Lehtolan käsikirjoittama ja ohjaama kokoillan elokuva Aikuisten poika, joka päähenkilö on vanhempansa auto-onnettomuudessa menettänyt poika.
Vuonna 2018 Lehtola ohjasi kokoillan elokuvan Ihmisen osa, jonka hän käsikirjoitti yhdessä Kari Hotakaisen kanssa.
Vuonna 2021 TV1 esitti tv-sarjan Sisäilmaa, jonka Lehtola käsikirjoitti yhdessä Tiina Lymin kanssa..
Lehtolan veli on kolumnisti Jyrki Lehtola, ja hänen isänsä oli kulttuurijournalisti Erkka Lehtola.
Palkinnot

Kritiikin Kannukset 1995
Nuoren taiteen Suomi-palkinto 1998
Prix Italia 1999
Venla-palkinto, paras tv-elokuva 2003
Venla, paras ohjaaja 2007
Kultainen TV 2008 – sarjassa Paras draama Rakkauden nälkä
Valtion viisivuotinen taiteilija-apuraha 2021
Juha Vauhkonen

| Juha Vauhkonen> Henkilötiedot |
| --- | --- |
Syntynyt: 30. heinäkuuta 1962 (ikä 62) Helsinki
Kansalaisuus:   Suomi
Sotilashenkilö
Palvelusvuodet:  1986–2023
Komentajuudet:  Vaasan rannikkojääkäripataljoona 2005–07 Uudenmaan Prikaati 2011–13
Taistelut ja sodat:  ISAF
Sotilasarvo:  kontra-amiraali
Kunniamerkit:  SVR K VR 3 Nato-mitali Sot.am. SL R I
Ylennykset:  kommodori 2010 lippueamiraali 2013 kontra-amiraali 2016
Aiheesta muualla
CV
Juha Sakari Vauhkonen (s. 30. heinäkuuta 1962 Helsinki) on suomalainen kontra-amiraali evp. Hän toimi urallaan viimeiseksi Pääesikunnan tiedustelupäällikkönä vuosina 2021–2023.
Vauhkonen valmistui Kadettikoulusta vuonna 1986 ja suoritti yleisesikuntaupseerin tutkinnon vuonna 1995. Hän palveli urallaan muun muassa Rannikkotykistökoulussa, Uudenmaan prikaatissa ja sotilasasiamiehenä. Hän on osallistunut myös rauhanturvatehtäviin Afganistanissa, jossa hän toimi Suomen kriisinhallintajoukon komentajana ja Pohjoismaisen taisteluosaston apulaiskomentajana.
Myöhemmin urallaan Vauhkonen toimi muun muassa Merivoimien esikunnan esikuntapäällikkönä 2013–2016 ja Puolustusvoimien pysyvänä sotilasedustajana Natossa ja Euroopan unionin sotilaskomiteassa 2016–2020.
Jospa se vain olisi totta

| Jospa se vain olisi totta> Just like Heaven |
| --- | --- |

Ohjaaja:  Mark Waters
Käsikirjoittaja:   Marc Lévy (romaani)  Peter Tolan  Leslie Dixon 
Tuottaja:   Walter F. Parkers  Laurie MacDonald 
Säveltäjä:  Rolfe Kent
Kuvaaja:  Daryn Okada
Leikkaaja:  Bruce Green
Pukusuunnittelija:  Sophie de Rakoff
Pääosat:   Reese Witherspoon  Mark Ruffalo  Donal Logue 
Valmistustiedot
Valmistusmaa:  Yhdysvallat
Tuotantoyhtiö:  DreamWorks
Levittäjä:  DreamWorks Netflix
Ensi-ilta:   Yhdysvallat 16. syyskuuta 2005  Suomi 2. joulukuuta 2005 
Kesto:  95 min
Alkuperäiskieli:  englanti
Budjetti:  n. 58 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Jospa se vain olisi totta (engl. Just like Heaven) on vuonna 2005 valmistunut Mark Watersin ohjaama yhdysvaltalainen romanttinen komedia, joka perustuu ranskalaisen kirjailijan Marc Lévyn romaaniin Et si c'était vrai... (1999). Elokuvan tapahtumat sijoittuvat San Franciscoon, ja pääosissa ovat Reese Witherspoon, Mark Ruffalo ja Donal Logue. Vaikka elokuva ei tuottanut niin paljon kuin odotettiin, se menestyi Yhdysvalloissa hyvin.
Juoni

David Abbott vuokraa itselleen asunnon San Franciscosta, ja yllättäen paikalle ilmaantuu Elizabeth Masterson, joka väittää asunnon kuuluvan hänelle. Elizabeth alkaa ilmestyä tyhjästä asuntoon ja kadota jälkiä jättämättä huolimatta siitä, että David vaihdattaa lukot.
Aluksi vain David näkee Elizabethin, ja muut ihmiset uskovat hänen vain kuvittelevan. David ja Elizabeth alkavat selvittää naisen kohtaloa, ja he saavat selville Elizabethin olevan koomassa sairaalassa, ja häntä ollaan pian irrottamassa elämää ylläpitävistä koneista.
Näyttelijät

| 0 | 1 | 2 |
| --- | --- | --- |
|  Reese Witherspoon  | … |  Elizabeth Masterson    |
|  Mark Ruffalo  | … |  David Abbott   |
|  Donal Logue  | … |  Jack Houriskey    |
|  Jon Heder  | … |  Darryl   |
|  Dina Waters  | … |  Abby Brody    |
|  Ben Shenkman  | … |  Brett Rushton    |
Jokirastaat

| Jokirastaat |
| --- | --- |
 Sinijokirastas (Myophonus caeruleus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Jokirastaat Myophonus  Temminck, 1822
Katso myös
   Jokirastaat Wikispeciesissä   Jokirastaat Commonsissa 
Infobox OKNimi-testi OK: 
Jokirastaat (Myophonus) on sieppojen (Muscicapidae) heimoon kuuluva lintusuku. Aikaisemmin suku luettiin rastaisiin. Sukuun kuuluu BirdLifen mukaan seitsemän lajia. Toisissa lähteissä sukuun on esitetty kuuluvan yhdeksän lajia.
Jokirastaisiin kuuluvia lajeja

Intianjokirastas (Myophonus horsfieldii)
Malakanjokirastas (Myophonus robinsoni)
Sinijokirastas (Myophonus caeruleus)
Srilankanjokirastas (Myophonus blighi)
Sumatranjokirastas (Myophonus melanurus)
Sundanjokirastas (Myophonus glaucinus)
Taiwaninjokirastas (Myophonus insularis)
Aiheesta muualla

ZipcodeZoo: Myophonus (englanniksi)